כבוד הנשיא ריבלין , כנשיא מדינת ישראל עליך לשים לב היטב מתי מדובר בנושא הנוגע לד' אמותיו של אדם , שזה בינו לבין אלוהיו , ומתי הענין נוגע לכלל ישראל וכיצד היינו רוצים שתראה החברה הישראלית . כבר אמרה התורה : " הנסתרות לה' אלוהינו והנגלות לנו ולבנינו עד עולם " " . בסתר , שיעשה האדם את מה שהוא חושב ומאמין והחשבון הוא פרטי בינו לבין הקב " " ה , אבל בציבור ? ! האחריות האדירה מוטלת עליך לוודא שהמסר החינוכי של פני ההנהגה הציבורית פונה לבנין הנכון של האומה . במרחב הציבורי השאלות שיש לשאול הן : למה אנו רוצים לחנך את ילדינו ומהו המסר הראוי מבחינה ערכית למדינת ישראל . כיצד טעית בדבר זה ? ! הרי ההתבוללות של בנינו ובנותינו הנה רעה חולה שאבותיך ישבו עליו שבעה ? במסירות נפש מסרנו חיינו לאורך כל הגלות כדי למנוע את התבוללות ישראל , העם הקדוש , בקרב הגויים בהם ישבנו . והיה קשה ! תרבותית ורגשית היינו מוקפים בגויים . המתח היה גדול , לעיתים מתוך גילויי חיבה ולעיתים מתוך גילויי שנאה , היו מחלושי האומה שהתבוללו בקרב הגויים . מה המסר שאתה רוצה להעביר לנוער ? ! מה המסר לבנות ישראל ? ! בשם החירות מטשטשת הזהות שאתה מדבר עליה הנך נותן לגיטימציה לבנות ישראל להתחתן בגויים ? ! אם עד כדי כך אינך מבין שהנך סמל עבור האומה למהי הראייה הנכונה וכיצד נכון לנהוג ולחשוב , הרי שאינך ראוי לשבת במשרה נכבדה זו . שמעון פרס , שהנני רחוק מתפיסותיו מזרח ומערב , ידע את חשיבותו של מוסד הנשיאות , והשתמש במעמדו כדי לייצג את מדינת ישראל בשם ערכיו . הוא לא דאג לחופש הפרט כשם שאתה דואג ! הוא הוקיע כל התנהגות של יהודי " " פרטי " " שהתבטא או פעל בציבור באופן שלא תאם את השקפת עולמו ! ובצדק עשה זאת . זהו מוסד הנשיאות . נבחרת להיות נשיא בשם השקפת העולם שלך . עם ישראל מאמין שהנך מייצג טוב יותר מהמתמודדים נגדך את הדרך שבה מדינת ישראל אמורה להיראות ברמה הציבורית . מדוע כאשר מגיע אדם בעל הערכים היותר מותאמים ליהדות , מקפל את תפישת עולמו , ומסתיר אותה בשם חופש הפרט כביכול ? ! מה הטעם אם כן בבחירת נשיא ? ! עם ישראל מצפה ממך ליותר נשיאנו הנכבד . "